SAMART กำไรปกติ 3Q58 ต่ำสุดในปีตามแนวโน้มบ.ลูกมีกำไรฟื้นตัวจำกัด
กลุ่ม SAMART เบื้องต้นคาดว่าประมาณการปี 58 มี downside 11% จากกำไรปกติ 1,179 ล้านบาท (คาดกำไรเหลือ 1,045 ล้านบาท) เนื่องจากประมาณการ SIM มี downside 30% จากกำไรปกติ 380 ล้านบาท (คาดกำไรเหลือ 242 ล้านบาท)
5 พ.ย. 2558

บล.โนมูระ พัฒนสิน ระบุในบทวิเคราะห์ (5 พ.ย.) ว่า บริษัท สามารถคอร์ปอเรชั่น จำกัด (มหาชน) หรือ SAMART ผลการดำเนินงาน ไตรมาส 3/58 คาดมีกำไรสุทธิ 211 ล้านบาท (-40% เทียบช่วงเดียวกันของปีก่อน -23% เทียบไตรมาสก่อนหน้า) หากไม่รวมรายการพิเศษเป็นค่าใช้จ่าย 12 ล้านบาท (ขาดทุนค่าเงิน 5 ล้านบาท และขาดทุนหลักทรัพย์ 7 ล้านบาท) ธุรกิจปกติมีกำไร 223 ล้านบาท (-29% เทียบช่วงเดียวกันของปีก่อน -26% เทียบไตรมาสก่อนหน้า)
เนื่องจาก SIM มีกำไรอ่อนแอกว่าคาดเดิมมาก (คาดกำไรปกติ 26 ล้านบาท -81%เทียบช่วงเดียวกันของปีก่อน   -67% เทียบไตรมาสก่อนหน้า) จากรายได้และ GPM ธุรกิจขายมือถือลดลง
ส่วน SAMTEL มีกำไรฟื้นตัวจำกัด (คาดกำไรปกติ 143 ล้านบาท +2% เทียบช่วงเดียวกันของปีก่อน +13% เทียบไตรมาสก่อนหน้า) จากการรับรู้รายได้งานใหม่เพิ่มไม่มากและ GPM ลดลง เราอยู่ระหว่างทบทวนประมาณการกำไรปี 58-60 กลุ่ม SAMART เบื้องต้นคาดว่าประมาณการปี 58 มี downside 11% จากกำไรปกติ 1,179 ล้านบาท (คาดกำไรเหลือ 1,045 ล้านบาท) เนื่องจากประมาณการ SIM มี downside 30% จากกำไรปกติ 380 ล้านบาท (คาดกำไรเหลือ 242 ล้านบาท)